Jólatónleikar Tónlistarskóla Eyjafjarðar mánudaginn 16. des. kl. 18 og 19 Jólatónleikum Tónlistarskóla Eyjafjarðar sem vera áttu í Laugarborg fimmtudaginn 12. desember er frestað til mánudagsins 16. desember . Fyrri tónleikarnir verða kl. 18:00 og þeir síðari kl. 19:00 . Nemendur á öllum stigum koma fram og m.a. kemur nýstofnuð hljómsveit skólans fram á fyrri tónleikunum . Fjölbreytt efnisskrá og í öllum hljóðfæraflokkum , samleikur og einleikur , jólalög og allskonar tónlist . Allir eru velkomnir og aðgangur er ókeypis .